钦定古今图书集成/方舆汇编/职方典/第1459卷 > 云南府公署考 通志
## 钦定古今图书集成/方舆汇编/职方典/第1459卷 > 云南府公署考 通志

本府

云南府治　旧在大西门内，因兵毁，移驻城外云津桥东。康熙二十三年，知府朱士毅复移小西门城内，知府罗衍嗣又移驻南门城内，迁易无定。二十九年，知府张毓碧迁复旧治，捐赀修建，一切堂宇、门廊、廨库、亭阁，完固可久，府署始有定所，勒有《重修碑记》。

同知署　旧同府治，因兵毁。康熙二十二年，同知刘骏名迁修土主庙旁。

通判署　旧同“府治” ，因兵毁。康熙二十九年，通判徐斌修建于菜海子北。

经历司　旧在府廨内，因兵毁。康熙二十五年，迁建于菜海子西。

照磨所　旧在府廨内，因兵毁。康熙二十八年，迁建于大西门内。

司狱司　：旧在府廨内，因兵毁。康熙三十二年，迁建于世恩坊北。

广盈库　在府治内

总督部院　顺治十七年初设，旧无衙署，总督赵廷臣驻绿水河东。“广南卫旧署，康熙二十一年，总督蔡毓荣迁修于三牌坊西，总督范承勋复加修葺。康熙三十四年，总督王继文重修。” 巡抚都察院　旧在五灵庙侧，因兵毁，巡抚袁懋功移驻旧察院。康熙二十一年，巡抚王继文迁修三圣庙右。

云南等处承宣布政使司　旧在大东门内，因兵毁，移驻南门外三市街。康熙二十一年，布政田启光移驻旧察院。二十八年，布政使于三贤迁三牌坊左。

经历司　在本司署西

照磨所　在本司内西廨。

理问所　在大德寺后

济用库　在本司内西廨。

分守永昌道　，康熙二年内初设，在大理府。旧制设分守道四：“安普道，在省城；临元道，在新兴；金沧道，在鹤庆；洱海道，在姚安。今俱废。”

云南等处提刑按察使司　旧在左衙十字街东，因兵毁，移建城外羊市街。康熙二十年，按察使王梁迁修南门内“打绦街。”

经历司　在本司署东

照磨所　在本司左侧

司狱司　：在本司署东。

粮储水利道　旧在按察司东北，因兵毁，移驻城外云津桥。康熙二十二年，佥事孔兴诏迁修于五灵庙旁。

《驿传》盐法道　旧在按察司东，因兵毁，移驻城外。康熙二十三年，佥事王照迁修于城内菜海子东北。康熙三十四年，副使于嗣昌迁建于绿水河东。

提学道　旧在按察司东南，因兵毁，移驻城外土桥。康熙二十一年，学道邹峄复迁于南门内城下。

都使司　。明设云南都指挥使司。

皇清顺治十六年，改为“都使司”公署，在省城。康熙二

十六年裁今废

六卫指挥使司　。明制，设六卫指挥使。

皇清顺治十六年，改为守备千总。左卫在城中。《五华》

山后右卫在城西旧学西。《中卫》在城北世恩坊东。《前卫》在城西旧兵库西十字街。《后卫》在城东，即今昆明县署。《广南卫》在城东绿水河东。康熙六年裁。今俱废。

城守营参将署　原在小西门内，旧儒学西首。

康熙二十三年，迁建于大西门内，参将张现捐俸重修。

守备署　旧在菜海子贡院西首。康熙三十一年，守备李坦迁建于大西门内正街东首。堂宇轮奂，规制井然。

公馆　在大东门内绿水河东，即旧总督衙门。督学考场　旧在南门内打绦街东，今废。滇阳驿　旧在城内，今移城东塘子巷外。板桥驿　在府治东三十五里。板桥城内公馆　，晋宁、杨林、呈贡、禄丰俱有，今废。惟在安宁、温泉者，总督范承勋，巡抚石琳、王继文，布政于三贤，按察许弘勋重修。

昆明县治　旧在府东南，因兵毁，移驻城外千佛殿。康熙二十九年，知县张瑾迁修于小西门内。

县丞署　旧在县廨内，今迁于县署东。

典史署　旧在县廨内，今迁于小西门内十字街。

外州县

富民县治　在城内。明洪武十五年建。万历间，知县许成德、韩位辅因迁城重建。崇祯间，知县王孙齐迁建今治。康熙三十年，知县刘修贤捐俸重修。

典史署　在县治内

征收库　在县署内

常平仓　在北城内

养济院　在北门外

演武场　在北门外大路左侧，纵横各五十丈。今仅存厉坛。

宜良县治　在城内。明洪武十四年，建于东门外。万历二十七年，迁于城内西北隅。因地处卑湿，四十二年，改迁今署。

嵩明州治　在城内，明洪武辛酉年建。永乐间，知州邢简增修。初在古城，再徙南城，后知州唐阶迁建于城内。今署。

吏目署　在州治

仓廒　凡三：一在州署西，“贺总兵故署址” ；二在州署大门之左，土地祠之前。

养济院　：在州西北城隅，节因兵燹无存。知州马缝远捐赀重建。瓦房三间，孤贫依栖。

漏泽园　在州东北一里。学正张云鸿置，州民苏大节拓之。

晋宁州治　在城内，明洪武十五年建，因兵毁。

皇清顺治十六年，知州谢言详请改建今署。康熙二

十年，知州李云龙重修。

吏目署　旧在州署内，因兵毁。明末吏目瞿炳远改建向西。

皇清康熙二十年，吏目翁元嘉增修。三十年，吏目王

文玺重修

广盈仓　在州治前。弘治壬子，知州喻敬建，今在州之左。

养济院　在州治西南。弘治间，知州喻敬建，已毁。署州事徐《瀛翥》“重建。”

演武场　在南关外。万历间，知州许伯衡建，今废。

呈贡县治　在城内。明洪武十五年，知县揭官保建，因兵毁，今移驻旧行馆。

典史署　在县署东

义仓　在县治西。万历四十三年，知县何《在图》建，今废。

皇清康熙二十九年，知县鲁国华借乌龙浦《垂恩寺》。

前殿为仓今因之

养济院　在县治西。兵燹，久废。

安宁州治　在城内，明洪武十五年，署州事富民县主簿吴登建。景泰二年，知州万善重修。崇祯乙亥，知州锺万璋再修。

吏目署　在州署右。康熙一年，吏目王瑞重修。州仓　旧在寅宾馆，后，久废，今在生员罗厚培前宅，收贮粮米。

本所衙署　在州治西南，今废。

罗次县治　在城内。明洪武十五年建，因兵毁，今移驻巡按行署。

典史署　旧在县治，后因兵毁。

常平仓　按《县志》在今义学后，系借尊经阁贮，今遂因之。

养济院　按《县志》在城南，康熙癸未年知县梁衍祚建。

演武场　按《县志》，“一在城南碧城河左，为迎春所。一在城新庄大路下，为考试武童，九月霜降点选乡练之所。”

练象关巡检司　，在县南四十里腰站。

禄丰县治　在城内，元至元十二年建。明万历三十五年因兵毁，三十八年改建于北城后街。

皇清康熙三年，知县郭重光改建今署。三十年，知县

丁宗闵重修

典史署　在县北门。旧在县署，后倾圮不堪，典史赵思忠捐俸修葺。

常平仓

县仓　俱旧在县治西，今在县治北。二乡、三乡离县窎远，各借设仓廒一所，就近积贮。

养济院　旧在本县城隍祠前。房垣倾圮，仅存遗址，系邑人王咨翼买地建修。康熙五十一年，县令刘自唐捐俸改建于县治之左。上下平房六间。大门一所，孤贫得依。

南平关巡检司　在县西二十里南平关下。昆阳州治　。旧在月山下，明洪武十六年建。崇祯间迁于新城，明末兵毁。

皇清康熙二年，知州徐士彦重建今署。

吏目署　在州署左由义铺。

易门县　在城内，元至元中建。明成化间，何思济修。万历间，知县顾信重修。

皇清康熙二十一年，知县杨国藩复加修葺。

典史署　在县治